ஏப்ரல் 2008 இல் செட்டுக்கு பார்வையிட்ட பின் மெயர் கருத்து தெரிவித்த போது, "மூச்சு சுவாசம் உச்சவேகமடையச் செல்லக் கூடும்" என்கிற அளவுக்கு பாட்டின்சன் மற்றும் ஸ்டீவர்ட் இடையே நல்ல கெமிஸ்ட்ரி உருவாகியிருப்பதாக தெரிவித்தார். மெயர் தனக்கு "மிட்நைட் சன்" னின் ஒரு முன்கூட்டிய பிரதியை பரிசாக அளித்திருப்பதாக பாட்டின்சன் தெரிவித்தார் - இது எட்வர்டின் பார்வையில் இருந்து "ட்விலைட்" சம்பவங்களை அசைபோடுவது போல் அமைந்த நாவலாகும். அவர் விளக்கினார்: "இந்த பாத்திரத்தில் [நடிப்பதில்] எனக்குப் பிடித்த அம்சம் இது தான், ஏனென்றால் இந்த ஆசாமி அந்த அளவுக்கு உயிர் வாழ்ந்தவனில்லை, எனவே நீங்கள் விரும்புவதை அங்கே உருவாக்க முடியும். பிறகு, எட்வர்டின் பார்வையிலிருந்தான இன்னொரு புத்தகம் இருப்பதாக நான் அறிந்த போது, எங்களது இருவரது பார்வையும் ஒன்றாகவே இருந்தது! [என்பதை படித்தறிந்தேன், அது அவ்வாறாக ஆனது]" பாத்திரத்துக்கு தன்னை தயாரித்துக் கொள்ளும் சமயத்தில் எட்வர்டு என்கிற பெயரிலேயே பத்திரிகை கட்டுரைகளை பாட்டின்சன் எழுதினார், அத்துடன் "தனது தனிமையை உணர விரும்புவதாக" விளக்கிக் கூறி தனது நண்பர்கள் மற்றும் குடும்பத்தினரிடம் இருந்து தன்னை தூரப்படுத்திக் கொண்டார். உடல்ரீதியாக அவர் கூறும்போது, "எனக்கு ஆறு மடிப்பு வேண்டுமென்றார்கள். ஆனால் அது உண்மையில் நடக்கவில்லை". கதையில் ஒரு காட்சியில் ஒரு பிறவி பியானோ திறமை பெற்றவனான எட்வர்டு பெல்லாவுக்காக ஒரு தாலாட்டு அமைக்க வேண்டும். இந்த காட்சிக்கான இசைத் தொகுப்புக்கு ஒரு தேர்வை சமர்ப்பிக்க பாட்டின்சனுக்கும் ஒரு வாய்ப்பு வழங்கப்பட்டது, ஹார்டுவிக் தெரிவித்தார்: "ராபின் பாடலாக அது இருந்தால் உண்மையிலேயே சிறப்பாக இருக்கும் என்று கருதியதால், ஒரு பாடல் எழுதுங்கள், தேர்வாகுமா என்று பார்ப்போம் என்று அவரிடம் கூறினேன். எட்வர்டு போலவே அவர் ஒரு அற்புதமான இசைக்கலைஞர், ஒரு படைப்பாக்க திறன் பெற்ற ஆத்மா. மிக சுவாரஸ்யமான விஷயங்களை மிக மொத்தமாய் படிக்கிறார், மிக சுவாரஸ்யமான படங்களைப் பார்க்கிறார், ரொம்பவும் சுயபரிசோதனை செய்து கொள்வார் பின் தனது இருத்தல் சுயத்திற்குள் சென்று விடுவார்". மெயரும் இதனை ஒப்புக் கொண்டார்: "ராபர்ட் ஒரு தாலாட்டு எழுத முடியுமானால், அது நிச்சயமாக படத்தின் மர்மத்திற்கு மேலும் அழகூட்டுவதாய் அமையும், இல்லையா?" பாட்டின்சன் அமைத்த இரண்டு தொகுப்புகள் இறுதிப் படத்தில் இடம்பெற்றன, இறுதியில் தேர்வு பெற்ற தாலாட்டானது கார்டர் பர்வெல் தொகுத்ததாகும்.

பாட்டின்சன் புகைப்படத்தை முதலில் பார்த்து ஆரம்பத்தில் உற்சாகமிழந்ததாகக் கூறிய ஹார்டுவிக், ஏப்ரல் 2008 இல், நிலைமாறி உற்சாகமானார்; "அவர் குறித்த சிறந்த விஷயம் என்னவென்றால் அவர் உண்மையாகவே இன்னொரு உலகத்தைச் சேர்ந்தவரைப் போல உணர்வது தான். அதாவது, அவர் ஒரு சாதாரண மனிதரின் தோற்றம் கொண்டிருப்பது போல் தெரியவே இல்லை. அத்துடன் புத்தகத்தை வாசிக்கும் போது நீங்கள் நினைப்பீர்கள், "இந்த உலகத்தில் யார் இந்த விவரிப்புக்கெல்லாம் பொருந்தும் மனிதராக கிடைக்க முடியும்? என்று. ஆனால் அப்படி ஒரு மனிதன் இருந்திருப்பதாகத் தான் நான் நினைக்கிறேன். புத்தகத்தில் விவரித்திருப்பதை படம்பிடித்தது போல அதே மாதிரியான வடித்த முகத்தை அந்த நடிகர் கொண்டிருக்கிறார். செதுக்கிய கன்னங்கள், வெட்டியெடுத்த தாடை மற்றும் ஒவ்வொன்றையும் படிக்கும் போது, அற்புதம், இந்தப் பெண் இதனை ராபை நினைத்து தான் எழுதி இருக்கிறாரோ? என்று நினைக்கத் தோன்றுகிறது" இந்த பாத்திரத்தில் எவ்வாறு உணர்கிறார் என்பது குறித்து விரிவான நேர்காணல் ஒன்றில் பேசிய பாட்டின்சன், தனது எட்வர்டு பாத்திரத்தில் "ரெபல் வித்அவுட் எ காஸ்" சாயல் கலந்திருப்பதை ஒப்புக் கொண்டு, இவ்வாறு மதிப்பிட்டார்: "இதில் சுவாரஸ்யமான விஷயமாக நான் கண்டது என்னவென்றால், அவன் தான் அடிப்படையில் கதையின் நாயகன் ஆனால் அதனை அவன் ஆவேசமுடன் மறுக்கிறான், என்பதுதான் என்று நான் நினைக்கிறேன். சாகச காரியங்கள் பலவற்றை அவன் செய்யும் ஒவ்வொரு சமயத்திலும் கூட அவன் தன்னை மிகவும் அபத்தமான சுயநலத்துடனான தீய சக்தி என்றே கருதிக் கொள்கிறான். [..] பெல்லாவின் காதலை அவன் ஏற்றுக் கொள்ள மறுக்கிறான், என்றாலும் அது அவனுக்கு அத்தியாவசியமாய் ஆகியிருப்பதை அவனால் தடுக்க முடியவில்லை, அடிப்படை கதைமையம் ஏறக்குறைய இதையொட்டி இருக்கிறது." படப்பிடிப்புக்கு பிந்தைய தயாரிப்பு வேலைகள் நடந்து கொண்டிருந்த சமயத்தில் ஜூலை 2008 இல் காமிக்கானில் தோன்றிய பாட்டின்சன் "ட்விலைட்" அனுபவத்தை பின்வருமாறு கூறினார்: "விநோத அனுபவம். உங்களுக்குத் தெரியும் அடிப்படையில் இது அந்த புத்தகம் தான் என்பது. இந்த புத்தகத்திற்கு எக்கச்சக்கமான விடாப்பிடி, விடாப்பிடியான விசுவாச ரசிகர்கள் இருக்கிறார்கள். மக்கள் ஒரு நடிகராகப் பார்ப்பதைக் காட்டிலும் நேரடியாக அந்த பாத்திரத்துடன் பொருந்திப் போய் விடுகிறார்கள் என்பதால் இது கொஞ்சம் வித்தியாசமானதாகத் தான் இருக்கிறது." "ட்விலைட்" தொடர் வரிசையின் அடுத்த படங்களாக எடுக்கப்படக் கூடிய "நியூ மூன்" மற்றும் "எக்ளிப்ஸ்" ஆகிய படங்களுக்கு நடிக்கவும் பாட்டின்சன் ஒப்பந்தம் செய்யப்பட்டுள்ளார்..

தனது அமெரிக்க உச்சரிப்பை எவ்வாறு செய்ய வேண்டும் என்பதற்கு தான் ஒருபோதும் முறையான பயிற்சி எதுவும் எடுத்துக் கொள்ளவில்லை என்று ஒரு நேர்காணலில் பாட்டின்சன் தெரிவித்தார்; "... அமெரிக்க திரைப்படங்களைப் பார்த்து தான் நான் வளர்ந்தேன்... அமெரிக்க திரைப்படங்களில் இருந்து தான் எப்படி நடிக்க வேண்டும், அல்லது அது சம்பந்தமான விஷயம் எதனையும் நான் ஓரளவுக்குக் கற்றுக் கொண்டேன்."

"பிரேக்கிங் டான்"
உருவாக்கம்
"ட்விலைட்"
உடல் தோற்றம்